Volodymyras Zelenskis

Volodymyras Oleksandrovyčius Zelenskis (, g. 1978 m. sausio 25 d. Kryvyj Rihe, Dnepropetrovsko sr.) – Ukrainos politikos ir visuomenės veikėjas, šeštasis Ukrainos Prezidentas, iki 2019 m. – aktorius, šoumenas, televizijos laidų vedėjas, režisierius.

2019 m. Ukrainos prezidento rinkimų antrajame ture didele persvara nugalėjo Petro Porošenką, surinkęs 73 proc. balsų.

2022 m. vasario 24 d. Rusijai užpuolus Ukrainą paskelbė karinę padėtį ir mobilizaciją. Atsisakė evakuacijos, liko Kijeve, išreiškė ukrainiečių ryžtą kovoti. Savo veiksmais ir laikysena pelnė ukrainiečių ir tarptautinį pripažinimą,Volodymyr Zelenskij, Visuotinė lietuvių enciklopedija, 2022-04-06. Nuoroda tikrinta 2022-09-16. tapo ukrainiečių pasipriešinimo simboliu.Nils Adler, Ukraine’s Zelenskyy: A wartime statesman for the social media age, Al Jazeera, 2022-03-03. Nuoroda tikrinta 2022-09-16. 2022 m. kovą pagal leidinio „Politico“ surengtą apklausą pripažintas įtakingiausiu žmogumi Europoje,Joshua Posaner, Ukraine’s Volodymyr Zelenskyy tops POLITICO 28 poll as most powerful person in Europe, Politico, 2022-03-22. Nuoroda tikrinta 2022-09-16. o 2022 m. gruodį žurnalo „Time“ išrinktas Metų žmogumi.Simon Shuster, TIME 2022 Person of the Year Volodymyr Zelensky , TIME, 2022-12-07.

 Biografija 

V. Zelenskis pirmuosius 4 gyvenimo metus praleido Kryvyj Rihe, Ukrainoje. Jo šeima - žydų kilmės. Kartu su motina  Ryma Zelenska (g. 1950) persikėlė į Mongoliją, Erdenetą, kur dirbo jo tėvas, technikos mokslų daktaras, profesorius Oleksandras Zelenskis (g. 1947). Po 4 metų šeima grįžo į Ukrainą, Kryvyj Rihą. Mokėsi 95–ojoje gimnazijoje, kurioje buvo sustiprinta anglų kalba. Buvo gabus mokinys ir klasės seniūnas, užsiėmė įvairiapusiška veikla: lankė įvairias sporto treniruotes, dalyvavo mokyklos saviveikloje. 16 metų gavo garantą nemokamam mokslui Izraelyje, bet tam paprieštaravo tėvas. Mokyklą baigė 1995 m. Įstojo į Kijevo nacionalinio ekonomikos universiteto Kryvyj Riho ekonomikos institutą, kuriame įgijo teisinį išsilavinimą. Pagal specialybę vėliau nedirbo.

2003 m. V. Zelenskis vedė  Oleną Kijaško (g. 1978), kuri Kryvyj Rihe baigė architektūros studijas, dirbo šeimos šou versle. 2004 m. gimė dukra Saša, o 2013 m. - sūnus Kirilas.

2022 m. gruodžio 6 d. Lietuvos Respublikos Seimas V. Zelenskiui skyrė Laisvės premiją.Šių metų Laisvės premija skirta Ukrainos prezidentui Zelenskiui

 Kūryba 

Nuo pirmųjų studijų mėnesių V.Zelenskis įsitraukė į KVN (, 'Linksmųjų ir išradingųjų klubas') veiklą. Vėliau subūrė savo KVN komandą „95-ąjį kvartalą“, pavadintą pagal miesto „95-ąjį kvartalą“, kuriame buvo V. Zelenskio mokykla. Jis buvo komandos kapitonas ir daugumos numerių autorius. Po dvejų metų ukrainiečių komanda buvo pakviesta į Maskvą dalyvauti KVN aukščiausioje lygoje.

Vėliau įkurta „Studija Kvartalas-95“, o vienu jos savininkų ir autorių buvo V.Zelenskis. Studija kūrė sėkmės susilaukusius TV projektus: parodijų programa „Vakaro kvartalas“ (2005), humoro šou „Prajuokink komiką“ (2011), laida „Juoko lyga“ (2014), sukurta KVN pavyzdžiu, serialas „Svotai“ (2008) ir jo tęsiniai, tapę sėkmingiausiu ukrainietišku televizijos projektu. Studija filmavo ir pilno metražo filmus. Ypač sėkmingas buvo komiškas serialas „Liaudies tarnas“ (2015–2019), kuriame V. Zelenskis vaidino Ukrainos prezidentą.

 Politinės pažiūros 

2014 m. jis palaikė Euromaidaną, Ukrainos armijos veiksmus Donbase, koncertavo ukrainiečiams kariškiams.

 Šaltiniai 

 Nuorodos 

 V. Zelenskio tinklalapis

|-

Kategorija:Ukrainos prezidentai
Kategorija:Ukrainos menininkai
Kategorija:Laisvės premijos laureatai